Document ID: 32004R1503

ΚΑΝΟΝΙΣΜΌΣ (ΕΚ) αριθ. 1503/2004 ΤΗΣ ΕΠΙΤΡΟΠΉΣ
της 24ης Αυγούστου 2004
με αντικείμενο την τροποποίηση του κανονισμού (ΕΚ) αριθ. 1347/2004 σχετικά με τον καθορισμό του βαθμού στον οποίο είναι δυνατόν να γίνουν αποδεκτές οι αιτήσεις για πιστοποιητικά εισαγωγής οι οποίες έχουν κατατεθεί τον Ιούλιο του 2004 για ορισμένα γαλακτοκομικά προϊόντα στο πλαίσιο κάποιων δασμολογικών ποσοστώσεων που ανοίγονται με τον κανονισμό (ΕΚ) αριθ. 2535/2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1),
τον κανονισμό (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού αριθ. (ΕΚ) 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (2), και ιδίως το άρθρο 16 παράγραφος 2,
Εκτιμώντας τα ακόλουθα:
(1)
Διαπιστώθηκε σφάλμα στη διαβίβαση προς την Επιτροπή από τις αρμόδιες εθνικές αρχές δεδομένων σχετικών με τις αιτήσεις αδειών εισαγωγής που υποβλήθηκαν τον Ιούλιο του 2004 στο πλαίσιο της ποσόστωσης αριθ. 09.4593 η οποία έχει ανοιχθεί με τον κανονισμό (ΕΚ) αριθ. 2535/2001.
(2)
Είναι συνεπώς αναγκαίο να τροποποιηθεί αναλόγως το παράρτημα I.A του κανονισμού (ΕΚ) αριθ. 1347/2004 της Επιτροπής (3), όπου καθορίζεται ο βαθμός στον οποίο είναι δυνατόν να γίνονται αποδεκτές οι αιτήσεις για άδειες εισαγωγής στο πλαίσιο της εν λόγω ποσόστωσης.
(3)
Δεδομένου ότι ο κανονισμός (ΕΚ) αριθ. 1347/2004 αρχίζει να ισχύει από τις 24 Ιουλίου 2004, πρέπει να προβλεφθεί η έναρξη ισχύος του παρόντος κανονισμού από την ίδια ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα I.A του κανονισμού (ΕΚ) αριθ. 1347/2004, για την ποσόστωση αριθ. 09.4593, το ενωτικό (-) αντικαθίσταται από το συντελεστή διανομής «1,0000».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδων της Ευρωπαϊκής Ένωσης.
Εφαρμόζεται από τις 24 Ιουλίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Αυγούστου 2004.

Labels: 3
17